Kim Eun-jung (curler)

**Kim Eun-jung**, dem nickname am "**Annie**" (born November 29, 1990) be South Korean curler wey komot Uiseong. She currently dey skip ein own team for de World Curling Tour. Kim skip de national team from 2016 to 2018 wey she represent Korea for home ice top de 2018 Winter Olympics, wer na ein team win silver medal.

## Career

As junior skip, Kim lead South Korea to three straight silver medals for de Pacific-Asia Junior Curling Championships. Insyd 2010, she loose insyd de final to China ein Liu Jinli, insyd 2011 she loose to Japan ein Sayaka Yoshimura, den insyd 2012 she san loose to Yoshimura.

Right after juniors insyd April 2012, Kim earn ein first non-junior national title for de South Korean Curling Championships, dem hold every spring make dem qualify de winner as de national team for de season wey dey follow. For de 2012 Pacific-Asia Curling Championships, de South Korean team skip by Eun-jung fini insyd third place after she loose de semifinal to Japan ein Satsuki Fujisawa, wey derfor she fail make she qualify for de world championships.

After she fail make she win de championship insyd 2013, Kim san capture de national championship insyd April 2014. For de 2014 Pacific-Asia Curling Championships, she skip South Korea to unbeaten 8–0 round robin record den semifinal win over New Zealand. However, insyd de final, she loose against China ein Liu Sijia on extra-end steal, she narrowly miss berth to de world championships. Later dat season, ein Korean team compete for de 2015 Winter Universiade wer dem loose insyd tiebreaker to Switzerland ein Michèle Jäggi.

Despite she no win de national championship for de 2015–16 season, dem get a great season for de World Curling Tour top. Dem win three tour events make dem start de season, de AMJ Campbell Shorty Jenkins Classic, Canad Inns Women's Classic den de Uiseong International Curling Tour. Dem sanso compete insyd four Grand Slam of Curling events wey dem reach de semifinals of de 2015 Tour Challenge, wer dem loose to Rachel Homan. Dem fini seventh for de money list top for de season, plus $61,617.

Insyd April 2016, Kim Eun-jung claim ein third national championship by she beat high school curling team skip by Kim Min-ji insyd de final. For de 2016 Pacific-Asia Curling Championships, ein South Korean team go thru de round robin plus 6–1 record wey she san win de semifinal over New Zealand. Then insyd de final, she defeat China ein Wang Bingyu make she capture ein first Asia-Pacific title. Dis qualify ein South Korean team for de 2017 World Women's Curling Championship, ein first World Championship. Dem fini de round robin plus 5–6 record, wey dem fail make dem advance to de playoff round.

Insyd May 2017, Kim Eun-jung defend ein national title for de 2017 South Korean Curling Championships, wich sanso serve as trials give de 2018 Winter Olympics, by she win de best-of-seven final over Kim Min-ji ein junior team 4–1 after she defeat Gim Un-chi insyd de best-of-five semifinal 3–2. Dis qualify am den ein longtime squad of vice Kim Kyeong-ae, second Kim Seon-yeong den lead Kim Yeong-mi for dema first Olympic berth, wich na dem miss four years before plus loss to Kim Ji-sun insyd de final of de 2013 South Korean Curling Championships. Later dat year, Kim den ein team defend dema title for de 2017 Pacific-Asia Curling Championships, dey go perfect 12–0 thru de tournament.

De 2018 Olympic curling team of skip Kim Eun-jung, vice Kim Kyeong-ae, second Kim Seon-yeong, lead Kim Yeong-mi den alternate Kim Cho-hi, coach by Peter Gallant of Canada, receive celebrity status for dema strong performances despite dem enter de tournament as underdogs. Korea top de round robin standings plus just one loss to Pacific-Asian rivals Satsuki Fujisawa. Dema wins include dem defeat heavily favoured Canada, Great Britain, den Sweden. Dem then advance to de final by dem defeat Japan insyd extra end before dem loose to Sweden make dem claim de silver medal. Dem sanso gain international recognition secof fans dey dub dem de "Garlic Girls" since dem all cam from Uiseong wich na dem long know am for ein garlic production buh recently cam turn Korea ein curling capital. Since all five team members share de same surname Kim, den as dema actual names be hard make dem pronounce, de team members adopt breakfast-themed nickies: Sunny (reference to Sunny side up eggs), Steak, Pancake, Annie (brand of yogurt) den ChoCho (type of cookie). Kim Eun-jung "Annie" sanso be known for ein owl-eyed glasses. De month wey dey follow, de team play insyd de 2018 World Women's Curling Championship wer dem qualify give de playoffs plus 8–4 record. Insyd de quarterfinals, dem loose to de United States ein Jamie Sinclair, wey eliminate dem from contention.

De "garlic girls" no play much during de 2018–19 season, amidst coaching scandal, wich involve de country ein sport federation vice pee verbally dey abuse de team den he take prize money away from dem. As na she dey prepare make she give birth, na Kim Eun-jung no play insyd de 2019 WCT Arctic Cup plus ein team, de last event of de season. Alternate Kim Cho-hi play lead as de rest of de team move up de line-up position. Dem fini plus 1–3 record, wey dem miss de playoffs.

Team Kim return to de World Curling Tour for de 2019–20 season, buh Eun-jung no go play insys dema first few events. Plus Kim Kyeong-ae skip, ein team qualify for de playoffs for de 2019 Cameron's Brewing Oakville Fall Classic, de 2019 Stu Sells Oakville Tankard wey she fini runner-up for de inaugural WCT Uiseong International Curling Cup. Na ein first event back for de ice be de 2019 Curlers Corner Autumn Gold Curling Classic wer na she throw second rocks buh she still call de team. Dem reach de quarterfinals, wey dem loose to Kerri Einarson. Team Kim sanso make am to de quarterfinals for de 2019 Canad Inns Women's Classic de week after, wer she return to she dey throw skip stones. Dem make am to de final of de 2019 Changan Ford International Curling Elite wey dem fini fourth for de 2019 China Open insyd December 2019. Insyd de fresh year, dem get quarterfinal finish for de International Bernese Ladies Cup wey dem win de Glynhill Ladies International. E go be de team ein last event of de season as both de Players' Championship wey na dem cancel de Champions Cup Grand Slam events secof de COVID-19 pandemic.

Kim den ein rink begin de abbreviated 2020–21 season by she win dema national championship for de 2020 Korean Curling Championships. After she fini 6–0 thru de round robin, ein team defeat Kim Min-ji 6–5 insyd de 1 vs. 2 page playoff game wey she win 7–5 over Gim Un-chi insyd de championship final. Dema win qualify dem make dem represent Korea for de 2021 World Women's Curling Championship. Na de team have slow start, wey dem loose dema first four games before dem go 7–2 insyd dema final nine games. Dema 7–6 record place dem seventh after de round robin, no be enough make dem qualify for de playoffs den de 2022 Winter Olympics. De team sanso change home clubs during de season, dey switch from de Uiseong Curling Club to de Gangneung Curling Centre after dema contract expire plus de Gyeongsangbukdo Sports Council.

Team Kim begin de 2021–22 season for de 2021 Korean Curling Championships insyd June, wich sanso double as de selection event give de 2022 Winter Olympics insyd Beijing, China. Thru de event, de team post strong 11–1 record, dem san secure de national title. De team sanso win dema next event, de 2021 Alberta Curling Series: Saville Shoot-Out insyd September, after undefeated record. Elsewhere for tour, de team reach de semifinals of both de 2021 Sherwood Park Women's Curling Classic den de 2021 Masters Grand Slam event. Insyd international play, Team Kim represent South Korea for de 2021 Pacific-Asia Curling Championships. De team fini de round robin plus 5–1 record, dem tie plus Japan. Japan get better draw shot challenge record, wey force Korea into semifinal match against Kazakhstan. Team Kim beat Kazakhstan buh dem loose to Japan insyd de gold medal game, wey settle for silver. Secof dem fail make dem qualify give de Olympics for de 2021 World Championship, de team then for play insyd de Olympic Qualification Event make dem qualify South Korea give de 2022 Winter Olympics. Kim lead ein rink to 6–2 round robin record, wey put sem into de playoffs. Der, dem loose to Japan insyd dema first game buh dem rebound to beat Latvia insyd dema second, wey qualify Korea for de Winter Games. For de Olympics, de team no fi replicate dema success from PyeongChang 2018 wey dem fini de event insyd eighth plus 4–5 record. Na de team get much more success for de 2022 World Women's Curling Championship. Dem fini de round robin plus 9–3 record, insyd second place. Dis give dem bye to de semifinals, wer na dem beat de host Canadian team skip by Kerri Einarson. Dis put dem into de gold medal game wer na dem play Switzerland, skip by Silvana Tirinzoni. Na de team no be as successful against de Swiss, wey dem loose to dem 7–6, wey settle for de silver medal, Korea ein best-ever finish for de Worlds. Few weeks later, de team wrap up dema season for de 2022 Champions Cup, wer na dem loose insyd tiebreaker to Einarson.

Insyd June 2022, for de 2022 Korean Curling Championships, Team Kim loose dema spot as de national team. After 5–1 record, de team loose both de semifinal den bronze medal game to Chuncheon City Hall den Jeonbuk Province respectively. Na ebe dema first time dem no reach de podium for over decade insyd. Dem begin dema tour season for de 2022 Stu Sells Toronto Tankard wer na dem loose insyd de semifinals to Team Tirinzoni. De next week, dem play insyd de first Slam of de season, de 2022 National, wer na dem go 1–3. After dem fail make dem san qualify for de 2022 Western Showdown, de team find success for de 2022 Tour Challenge as dem qualify for de playoffs as de second seeds. Dem then loose to Gim Eun-ji insyd de quarterfinals. Dem sanso loose to Team Gim insyd de quarterfinals of dema next event, de Stu Sells Brantford Nissan Classic after dem previously be undefeated. For de 2022 Masters, de team san miss de playoffs plus 1–3 record. Dem end dema season early for de 2022 Karuizawa International Curling Championships wer na dem qualify for de playoffs plus 2–1 record. After dem beat Sayaka Yoshimura 7–5 insyd de semifinal, dem win 5–4 over Kerri Einarson make dem secure de event title.

De season wey dey follow, Team Kim fini second to Team Gim for de 2023 Korean Curling Championships, dem san no qualify as de national team. Despite dis, na de team get one of dema best tour seasons to date. After two quarterfinal den one semifinal finish, dem win de 2023 Stu Sells Tankard, wey dem defeat Sayaka Yoshimura 6–5 insyd de final. Dem follow dis up plus semifinal finish for de 2023 Players Open wich include quarterfinal win against world champions Silvana Tirinzoni. Insyd October, de team win six straight games make dem claim de 2023 Tour Challenge Tier 2 title. Dem win dema third event de month wey dey follow insyd Uiseong, wey defeat Team Gim insyd de final of de Uiseong Korean Cup. After dem loose de final of de 2023 Karuizawa International to Ikue Kitazawa, Team Kim bounce back immediately plus undefeated run for de 2023 Western Showdown. After 4–0 round robin record, dem beat Gim, Isabella Wranå den Jolene Campbell insyd de quarterfinals, semifinals den final respectively. Dem then play dema first Tier 1 Slam event of de year, de 2023 Masters, wer na dem loose insyd tiebreaker to Tabitha Peterson. Insyd de fresh year, na dem qualify for de 2024 Canadian Open before loss to Tirinzoni insyd de quarterfinals. For de 2024 International Bernese Ladies Cup, de team make am to anoda final before dem loose to rivals Team Gim. Dem fini dema season for de 2024 Players' Championship plus anoda quarterfinal loss to Tirinzoni. After dem begin de season insyd twenty-seventh place, Team Kim rank seventh for de end of de 2023–24 season.

## Ein life matter

Kim graduate from Uiseong Girls' High School, wich na e produce chaw talented curlers insyd educational cooperation plus de Uiseong Curling Center. She sanso graduate from Daegu University. Na she get ein son Seo-Ho insyd June 2018 wey she marry dat summer.

## Grand Slam record
  

### Former events

## Teams

## References


## External links
Wikimedia Commons get media wey relate to ******.

* Kim Eun-jung at World Curling
* Kim Eun-jung at Olympics.com
* Kim Eun-jung at Olympedia